மாணவர் கஸ்தூரி மகாலிங்கத்தின் தந்தை உயிரிழப்புக்கு மத்திய, மாநில அரசுகளே முழுப் பொறுப்பேற்க வேண்டும். நீட் தேர்வில் தமிழகத்துக்கு மட்டுமல்ல, இந்தியாவுக்கே விலக்கு அளிக்க வேண்டும். விலக்கு அளிக்கப்படும் வரையில், இத் தேர்வு நடத்தும் பொறுப்பை சி.பி.எஸ்.இ-யிடமிருந்து எடுத்து, மாநிலக் கல்வி வாரியத்திடம் ஒப்படைக்க வேண்டும். தூத்துக்குடியில் இயங்கிவரும் ஸ்டெர்லைட் ஆலை விவகாரம் குறித்து நீதிமன்றத்தில் வழக்கு நிலுவையில் இருந்தாலும் மக்களின் போராட்டத்தைக் கருத்தில் கொண்டு அரசு கொள்கை ரீதியாக முடிவு எடுக்க வேண்டும்.